Zik-nni, yella yiwen n ugellid akked tgellidt sɛan kan yiwet n teqcict, tteɛicin deg yiwen n leqṣer d ameqran, di lehna d liser, d imerkantiyen sɛan yiwen n zayla yettak-asen-d yal tasebḥit tiwiztin. Yiwen n wass tuḍen tgellidt izad fell-as lḥal, uqbel ad ttaweḍ amkan-is teǧǧa-d ttewṣaya i urgaz-is ur yettazwaǧ ara ama yufa-d tin igan am nettat tecbeḥ teḥrec. Mi tɛedda lejanaza iḥews-d ur d-yufi yiwet am nettat, siwa yelli-s i d-yufa tettemcabi-as.